KOMMISSIONENS FORORDNING (EF) Nr. 1919/98 af 9. september 1998 om ændring af forordning (EF) nr. 2139/97 om fastsættelse af udbyttet af oliven og olie for produktionsåret 1996/97
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1638/98 (2), særlig artikel 5, stk. 2, første afsnit, andet led,
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer (3), senest ændret ved forordning (EF) nr. 1639/98 (4), særlig artikel 18 og 19, og
ud fra følgende betragtninger:
Udbyttet i oliven og olie i homogene produktionsområder er for produktionsåret 1996/97 fastsat ved Kommissionens forordning (EØF) nr. 2139/97 (5), der er konstateret en fejl i bilaget; denne fejl bør rettes under hensyntagen til, at støttemodtagerne endnu ikke har modtaget producentstøtten;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I forordning (EØF) nr. 2139/97 foretages følgende ændring:
I bilag I, punkt C, ændres tallene for provinsen Samos til de tal, der er anført i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 3. november 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. september 1998.